​Die Fakulteit Geneeskunde en Gesondheidswetenskappe (FGGW) van die Universiteit Stellenbosch (US) het hul 60ste herdenking in 2016 gevier. Die fakulteit het in 1956 'n nederige totstandkoming gehad op die terrein van die Karl Bremer-hospitaal en het vandaar gegroei na 'n instelling wat bekend is vir die opleiding van uitmuntende gesondheidswerkers en innoverende navorsing wat van die mees dwingende kwessies in ons samelewing aanspreek. Hierdie suksesse is gebou op baie mense se visionêre leierskap, toewyding en harde werk oor 'n aantal dekades.
Ons sal ons strewe voortsit om leiers en agente vir verandering te kweek wat 'n verskil in Suid-Afrika en die wêreld maak.